LEHDISTÖTIEDOTE

 22-04-2021

Australian konemessut menestys Engconille
– **kaivukoneenkuljettajat vaikuttuneita rototilteistä ja automaattisista pikakiinnikkeistä**

**The National Diesel & Turf Expo -messut järjestettiin äskettäin Australiassa. Ne ovat yksi harvoista maailman konemessuista, jotka on järjestetty koronapandemian aikana. Maailman johtava rototilttivalmistaja Engcon oli tänä vuonna ensimmäistä kertaa itse näytteilleasettajana näillä messuilla ja voi nyt todeta osallistumisensa olleen menestys. Sen lisäksi että Engconin osasto veti runsaasti kävijöitä, Engconille myönnettiin messuilla myös Most innovative product 2021 -palkinto.**

The National Diesel & Turf Expo järjestettiin Sidneyssä 9.–11. huhtikuu. Nämä vuonna 2016 perustetut messut ovat Australian suurimmat konemessut, ja niiden kävijämäärä kasvaa vuosi vuodelta. Engcon on osallistunut messuille useita kertoja, mutta tänä vuonna se oli niillä läsnä aiemmasta poikkeavalla tavalla. Tänä vuonna Engcon oli itse näytteilleasettajana, mikä osoittautui menestykseksi osaston kävijämäärän ja tuotteita kohtaan osoitetun kiinnostuksen perusteella.

– Messut ovat tärkeä kanava, joka antaa meille muun muassa mahdollisuuden tavata asiakkaita ja esitellä laajaa tuotevalikoimaamme. Tämän koronavuoden aikana monet messut on jouduttu perumaan. Sen vuoksi olimme erittäin iloisia siitä, että The National Diesel & Turf Expo pystyttiin kaikesta huolimatta järjestämään, Per-Oskar Svedberg, Engcon Australian paikallisvastaava, sanoo ja jatkaa:

– Olemme erittäin tyytyväisiä tämän vuoden osallistumiseemme. Monet asiakkaat tuntevat rototiltit oikein hyvin ja ovat olleet erittäin kiinnostuneita niistä useita vuosia, mutta yhä edelleen on monia, joilla ei ole aavistustakaan, mikä rototiltti on. Siksi meille on tietysti tärkeää saada mahdollisuus kertoa meistä ja tuotteistamme, jotta yhä useammat voivat havaita niiden tarjoamat edut. Kiinnostus tuotteitamme kohtaan oli suurta, ja osastollamme oli erittäin paljon väkeä koko messujen ajan.

**Koekäyttö herätti kävijöissä suurta kiinnostusta**Näillä kolmipäiväisillä messuilla Engcon esitteli rototilttejään, turvallista Q-Safe-työlaitekiinnikettä, automaattista EC-Oil-pikakiinnikejärjestelmää, tehokasta DC2-ohjausjärjestelmää ja useita työlaitteita. Australialaiset kaivukoneenkuljettajat, jotka itse omistavat Engconin tuotteita, esittelivät yrityksen tuotteita myös live-näytöksissä.

– Kaikista esittelemistämme tuotteista eniten kiinnostusta herättivät automaattinen EC-Oil-pikakiinnikejärjestelmä ja rototilttimme. Kun kävijät näkivät, miten helppoa rototiltti ja hydrauliset työlaitteet oli kytkeä ohjaamosta poistumatta, monet oivalsivat, miten tämä tekee kaikesta mukavampaa ja että näin hydraulisten työlaitteiden vaihdoissa voidaan säästää valtavasti aikaa, Per-Oskar Svedberg jatkaa.

Messukävijöillä oli myös mahdollisuus kokeilla itse, miten Engconin rototiltti toimii. Tätä koekäyttömahdollisuutta arvostettiin suuresti, ja se veti paikalle runsaasti ihmisiä. Kävijöille järjestettiin Engconin osastolla myös kilpailu, jossa kauhaa piti pyörittää mahdollisimman nopeasti 360 astetta kauhassa olleita jalkapalloja pudottamatta. Voittajaksi ylsi Pat M. PJ´s Plumbing and Excavation -yrityksestä ajalla 09:36.

**Palkinto innovatiivisimmasta tuotteesta**Engcon sai messuilla myös Most innovative product -palkinnon kokonaisvaltaisesta järjestelmästään, joka koostuu automaattisesta EC-Oil-pikakiinnikejärjestelmästä, rototiltistä ja hydraulisista työlaitteista. Tämä osoittaa, että Engconin älykkäät ja innovatiiviset tuotteet ovat löytäneet paikkansa myös australialaisten kaivukoneenkuljettajien keskuudessa.

– On aina mukavaa saada tunnustusta siitä, että tuotteemme ovat innovatiivisia ja vievät kehitystä eteenpäin kaivualalla. Olemme erittäin ylpeitä tästä palkinnosta. On syytä muistaa, että vaikka tuotteemme ovat ehkä itsestäänselvyyksiä Pohjoismaissa, muualla maailmassa niiden asema ei ole vielä yhtä vakiintunut. Olemme kuitenkin hyvällä matkalla sitä kohti, Per-Oskar Svedberg sanoo.

**Messuilla työskenteli yhteensä kuusi australialaista Engcon-asiakasta:**

Steve Johnstone –  PXG Civil and Rail

Pete Vagne  – Pete Vagne excavations

Lucas Prohm – TNL Earthworks

Logan Donnellan – TNL Earthworks

Damien Cooke – CENEX

Andrew Baker – Baker Excavations

**Linkki messuilla kuvattuun videoon:** <https://youtu.be/U9uL3I_tk3I>

**Yhteystiedot:**Sten Strömgren, engcon Group | +46 [0]70 529 96 32

engcon on maailman johtava rototilttien (kaivukoneiden ”rannenivelten”) ja niihin soveltuvien työlaitteiden valmistaja. Ne tekevät kaivukoneista entistä monikäyttöisempiä, tarkempia ja turvallisempia. Osaamisemme, sitoutumisemme ja korkean palvelutasomme avulla autamme asiakkaitamme menestymään.

engcon on keskisuuri konserni, jonka emoyhtiön Holding AB:n kotipaikka on Ruotsin Strömsund. Myyntiä hoitavat myyntiyhtiöt, jotka toimivat Ruotsissa, Norjassa, Suomessa, Tanskassa,Ranska, Pohjois-Amerikka (Yhdysvallat ja Kanada), Benelux-maat, Iso-Britannia, Saksa, Korea ja Australia. engcon-ryhmän liikevaihto oli vuonna 2019 noin 1350 miljoonaa Ruotsin kruunua, ja sillä oli noin 300 työntekijää. engcon perustettiin vuonna 1990.
[www.engcon.com](http://www.engcon.com)